**Jelgavas novada**

**3. un 4. klašu skolēnu angļu valodas konkursa**

**“Easter Race”**

**NOLIKUMS**

**2022./2023. mācību gads**

1. Vispārīgie jautājumi.
	1. Konkurss ir Jelgavas novada angļu valodas skolotāju metodiskās apvienības iniciatīva.
2. Konkursa mērķi un uzdevumi.
	1. Apzināt talantīgus skolēnus, kuri spēj sekmīgi darboties komandā un apliecināt savas angļu valodas zināšanas Jelgavas novada konkurencē.
	2. Pilnveidot sociokultūras un starpkultūru kompetenci, kā arī sadarbības prasmi, lietojot angļu valodu un pildot dažādus ar Lieldienu tematiku saistītus uzdevumus par tradīcijām dažādās pasaules valstīs, īpaši, angliski runājošajās zemēs.
	3. Attīstīt praktiskā darba iemaņas.
	4. Piedāvāt izglītojamajiem iespēju vispusīgi pārbaudīt un apliecināt savas zināšanas un prasmes angļu valodā, kā arī veicināt Lieldienām atbilstošu noskaņu skolēnos.
	5. Celt izglītojamo pašapziņu.
3. Konkursa dalībnieki.
	1. Jelgavas novada vispārizglītojošo skolu 3. un 4. klašu komandas.
	2. No katras skolas piedalās viena komanda 4 dalībnieku sastāvā (divi 3.klases skolēni, divi 4.klases skolēni).
4. Konkursa norises laiks un vieta.
	1. Konkurss notiek **klātienē Ozolnieku vidusskolā 2023. gada 4. aprīlī plkst. 10:00-13:00.**
5. Konkursa darba saturs.
	1. Konkursā tiek pārbaudītas izglītojamo lasīšanas, valodas lietojuma un rakstīšanas prasmes atbilstoši Eiropas kopīgo pamatnostādņu valodas apguves A1/A2 līmenim, kā arī sadarbības prasmes. Skolēni veic uzdevumus stacijās.
6. Sagatavošanās konkursam.
	1. Katras skolas komanda sagatavo mājasdarba uzdevumu – izdomā savas komandas nosaukumu, vienotu tēlu un īsi prezentē savu komandu (līdz 2 minūtēm, netiek vērtēts).
	2. Konkursa uzdevumus sagatavo Ozolnieku vidusskolas angļu valodas skolotāji ievērojot konfidencialitātes un godīguma principu.
	3. Pieteikties konkursam [ŠEIT](https://forms.gle/Nwt7x29tW7S7D5xH7) **līdz 2023. gada 27. martam**.
7. Konkursa darbu vērtēšana.
	1. Konkursa darbus vērtē Jelgavas novada angļu valodas skolotāju vērtēšanas komisija un Ozolnieku vidusskolas 6. klases skolēni.
	2. Objektīvu rezultātu iegūšanai kā pareizas atzīmē tikai tās atbildes, kas pilnīgi saskan ar dotajām atbildēm (KEY).
8. Konkursa noslēgums.
	1. Konkursa rezultātu apkopojuma tabula 5 darba dienu laikā tiek elektroniski izsūtīta novadu skolām.
	2. Konkursa uzvarētāju komandas ( 1.-3. vieta) tiek apbalvotas ar Jelgavas novada izglītības pārvaldes atzinību un balvu, katrs konkursa dalībnieks saņem pateicību par piedalīšanos.

                      Jelgavas novada mācību jomas “Valodas” koordinatore Gunita Tolēna

Ozolnieku vidusskolas angļu valodas skolotājas